jkorsvik/nowiki_second_scrape_merged huggingface dataset:
Laurent av Belgia

Laurent av Belgia (Laurent Benoît Baudouin Marie) (født 19. oktober 1963 i Brussel) er en belgisk prins. Han er sønn av kong Albert II og dronning Paola av Belgia. Laurent omtales som Hans Kongelige Høyhet.
Prins Laurent har militær utdannelse, men interesserer seg sterkest for dyr og miljø. Han har en egen stiftelse som jobber for utrydningstruede dyr. Laurent er siden 2000 medlem av Belgias senat.
Tidligere var prins Laurent etter sin storebror, prins Philippe, i arverekken til tronen, men da grunnloven ble endret for å tillate kvinnelig arverett, ble han forbigått av sin eldre søster, prinsesse Astrid. Idag er prins Laurent nummer 11 i arverekken.Den 12. april 2003 giftet prinsen seg med britisk-belgiske Claire Coombs. De har tre barn:

prinsesse Louise av Belgia (født 2004)
prins Nicolas av Belgia (født 2005)
prins Aymeric av Belgia (født 2005)Prins Laurent ble i 2003 hedret med storkors av Den Kongelige Norske Fortjenstorden.


== Referanser ==


== Eksterne lenker ==
Prince Laurent, presentasjon fra Belgias kongehus
Body Language (sang)

«Body Language» er en disco/rock-sang av det britiske rockebandet Queen, utgitt på plata Hot Space i 1982. Den ble skrevet av bandets vokalist, Freddie Mercury, og var populær på radioer i USA.
Suksessen fra singelen «Another One Bites the Dust» inspirerte Queen til å gå over fra glam- og heavy metal-stilen de hadde hatt tidligere, og begynne å lage mer disco-, funk- og soulmusikk, og Body Language var et resultat av dette skiftet.
Musikkvideoen til sangen var kontroversiell fordi den inneholdt lettkledde mennesker i «opphissende» dans. Den ble derfor den første videoen som ble bannlyst av MTV.


== Referanser ==
Death on Two Legs

«Death on Two Legs (Dedicated to......» er en sang av det britiske rockebandet Queen. Den er åpningssangen på plata A Night at the Opera, og ble skrevet av bandets vokalist, Freddie Mercury.
Sangen er et personlig angrep mot deres tidligere manager og medeier av Trident Studios, Norman Sheffield. Selv om sangen aldri refererte direkte til ham, valgte han å gå til det skritt å prøve å saksøke Queen etter å ha hørt den. Han mente nummeret var en ærekrenkelse. Under konserter var det ikke uvanlig at Mercury dediserte nummeret til «a real mother-fucker of a gentleman». Denne teksten ble sensurert bort på live-plata Live Killers med tre pip. En av grunnene til denne sensuren kan ha vært at bandet ville unngå flere søksmål.
Som på «Bohemian Rhapsody» spilte Mercury på piano, det meste av det som senere ble spilt på gitar. Slik viste han gitaristen Brian May hvordan partiene burde spilles. 


== Eksterne lenker ==
(en) Death on Two Legs på MusicBrainz
Piacenza (provins)

Provinsen Piacenza (italiensk: Provincia di Piacenza) er en provins i regionen Emilia-Romagna i det nordlige Italia. Piacenza er provinsens hovedstad. Det var 286 997 innbyggere ved folketellingen i 2015 på et areal på 2 585,86 km2, noe som gir en befolkningstetthet på 111,38 innbyggere per km2. Byen Piacenza har en befolkning på 102 269 per 2015. Provinsen har 48 kommuner, og er datert tilbake til den grunnleggelse av romerne i 218 f.Kr.


== Geografi ==

Provinsen Piacenza grenser i nord mot Lombardia (provinsene Lodi og Cremona), i øst mot provinsen Parma, i sør mot Liguria (provinsen Genova) og i vest mot Piemonte (provinsen Alessandria) og Lombardia (provinsen Pavia).
Piacenza ligger sør for Po, og strekker seg til Appenninene i sør med fjell som Monte Maggiorasca (1799 moh) og Monte Lesima (1724 moh). Ned fra Appenninene renner provinsens nest viktigste elv, Trebbia. Den munner ut i Po ved hovedstaden Piacenza.


== Referanser ==


== Eksterne lenker ==
Offisielt nettsted 
(en) Province of Piacenza – kategori av bilder, video eller lyd på Commons 
(en) Province of Piacenza – galleri av bilder, video eller lyd på Commons
Don’t Stop Me Now

«Don't Stop Me Now» er en singel av det britiske rockebandet Queen, skrevet av bandets vokalist Freddie Mercury og utgitt på plata Jazz i 1978. Den ble spilt inn i Montreux, Sveits i august–september 1978. Sangen nådde en niendeplass i Storbritannia, men bare en 86.-plass i USA.
I 2004 var sangen med i filmen Shaun of the Dead, og i 2005 ble sangen stemt opp til «The Greatest Driving Song Ever» i BBC-programmet Top Gear.


== Kilder ==
(en) Don’t Stop Me Now på Discogs
Forlì-Cesena (provins)

Provinsen Forlì-Cesena (it. Provincia di Forlì-Cesena) er en provins i regionen Emilia-Romagna i det nordlige Italia. Forlì er provinsens hovedstad.
Det var 358 542 innbyggere ved folketellingen i 2001.


== Geografi ==

Provinsen Forlì-Cesena grenser:

i nord mot provinsen Ravenna,
i øst mot Adriaterhavet og provinsen Rimini,
i syd mot Marche (provinsen Pesaro og Urbino) og
i syd og vest mot Toscana (provinsene Arezzo og Firenze).


== Eksterne lenker ==
Offisielt nettsted 
(en) Province of Forlì-Cesena – kategori av bilder, video eller lyd på Commons 
(en) Province of Forlì-Cesena – galleri av bilder, video eller lyd på Commons
Parma (provins)

Provinsen Parma (it. Provincia di Parma) er en provins i regionen Emilia-Romagna i det nordlige Italia. Parma er provinsens hovedstad.
Det var 392 976 innbyggere ved folketellingen i 2001.


== Geografi ==

Provinsen Parma grenser:

i nord mot Lombardia (provinsene Cremona og Mantova),
i øst mot provinsen Reggio Emilia,
i syd mot Toscana (provinsen Massa-Carrara) og mot Liguria (provinsene La Spezia og Genova) og
i vest mot provinsen Piacenza.


== Eksterne lenker ==
Offisielt nettsted 
(en) Province of Parma – kategori av bilder, video eller lyd på Commons 
(en) Province of Parma – galleri av bilder, video eller lyd på Commons
Reggio Emilia

Reggio Emilia er en by i provinsen Reggio Emilia i regionen Emilia-Romagna i det nordlige Italia med 141 383  innbyggere.
Byen ligger på sletten nord for Appenninene. Elven Crostolo renner gjennom byen. 

Fotballaget heter AC Reggiana 1919.


== Reggio Emilias barnehagefilosofi ==
Byen er kjent for  Reggio Emilias barnehagefilosofi, som den har utviklet i løpet av de siste 35 årene.


== Referanser ==


== Eksterne lenker ==
(it) Offisielt nettsted 
(en) Reggio Emilia – kategori av bilder, video eller lyd på Commons 
(en) Reggio nell'Emilia – galleri av bilder, video eller lyd på Commons
Provinsen Torino

Provinsen Torino (italiensk Provincia di Torino) var en provins i regionen Piemonte i det nordlige Italia. Torino var provinsens hovedstad.
Det var 2 165 619 innbyggere ved folketellingen i 2001. Arealet var 6 763 km².
Provinsen ble 1. januar 2015 erstattet av Storbyområdet Torino.


== Geografi ==
Provinsen Torino grenset:

i nord mot Valle d'Aosta,
i øst mot provinsene Biella, Vercelli, Alessandria og Asti,
i syd mot provinsen Cuneo og
i vest mot Frankrike (departementene Hautes-Alpes og Savoie).Hovedstaden Torino ligger nede på slettelandet ved Po 240 moh. På grensen mot Valle d'Aosta ligger nasjonalparken Gran Paradiso. Der finnes det flere høye fjell med Gran Paradiso (4061 moh) som det høyeste.
Det finnes flere daler inn i Alpene, deriblant Val di Susa med motorveiforbindelse til Frankrike.


== Olympiske leker ==
Torino var i 2006 arrangør for de olympiske vinterleker. Konkurransene ble holdt utenfor selve byen, mens det meste av seremonier foregikk inne på stadionanlegget i Torino


== Eksterne lenker ==
Offisielt nettsted 
(en) Province of Turin – kategori av bilder, video eller lyd på Commons 
(en) Province of Turin – galleri av bilder, video eller lyd på Commons
Alessandria (provins)

Provinsen Alessandria (it. Provincia di Alessandria) er en provins i regionen Piemonte i det nordlige Italia. Alessandria er provinsens hovedstad.
Det var 418 231 innbyggere ved folketellingen i 2001.


== Geografi ==

Provinsen Alessandria grenser:

i nord mot provinsen Vercelli,
i øst mot Lombardia (provinsen Pavia) og Emilia-Romagna (provinsen Piacenza),
i syd mot Liguria (provinsene Genova og Savona) og
i vest mot provinsene Torino og Asti.


== Eksterne lenker ==
Offisielt nettsted 
(en) Province of Alessandria – kategori av bilder, video eller lyd på Commons
Asti (provins)

Provinsen Asti (it. Provincia di Asti) er en provins i regionen Piemonte i det nordlige Italia. Asti er provinsens hovedstad.
Det var 208 339 innbyggere ved folketellingen i 2001.


== Geografi ==
Provinsen Asti grenser:

i nordvest mot provinsen Torino,
i øst mot provinsen Alessandria,
i syd mot Liguria (provinsen Savona) og
i vest mot provinsen Cuneo.


== Byer ==
Grazzano Badoglio


== Eksterne lenker ==
Offisielt nettsted 
(en) Province of Asti – kategori av bilder, video eller lyd på Commons 
(en) Province of Asti – galleri av bilder, video eller lyd på Commons
Biella (provins)

Provinsen Biella (it. Provincia di Biella) er en provins i regionen Piemonte i det nordlige Italia. Biella er provinsens hovedstad.
Det var 187 249 innbyggere ved folketellingen i 2001.


== Geografi ==

Provinsen Biella grenser:

i nord, øst og syd mot provinsen Vercelli og
i vest mot provinsen Torino og Valle d'Aosta.


== Eksterne lenker ==
Offisielt nettsted 
(en) Province of Biella – kategori av bilder, video eller lyd på Commons 
(en) Province of Biella – galleri av bilder, video eller lyd på Commons
Rubina Rana

Rubina Rana (født 27. mai 1956 i Pakistan, død 15. juli 2003 i Oslo) var en norsk politiker fra Arbeiderpartiet. Hun vokste opp i Karachi og Lahore i Pakistan, og kom til Norge i 1978. 


== Oslo bystyre ==
Hun var den første med pakistansk bakgrunn som ble valgt inn i Oslo bystyre, og satt der fra 1995 til 2003. I 1999 ble hun kjent da hun som første person med ikke-vestlig bakgrunn ledet 17. mai-komiteen i Oslo, og gikk først i barnetoget. Rana vakte stor oppmerksomhet da hun ledet denne komiteen, og hun mottok drapstrusler fra personer som syntes Rana gjorde ting verre ved å ikle seg en bunadinspirert festdrakt under sitt oppdrag på 17. mai. Avisene 18. mai omtalte Ranas 17. mai-marsj som en «seiersmarsj».


== UDI-saken ==
I 2002 ble det kjent at Rana hadde fått ordnet oppholdstillatelse til sin søster i Norge. Etter at to søknader hadde blitt avslått, tok Rana direkte kontakt med Utlendingsdirektoratet (UDI), og direktør Trygve G. Nordby overprøvde så tre av sine egne saksbehandlere, og innvilget oppholdstillatelse. UDI ble for dette refset av de tre største partiene på Stortinget.


== Rubina Ranas gate ==
I mars 2006 bestemte bydelsutvalget i Bydel Gamle Oslo å oppkalle en gate på Grønland i Oslo etter henne. Deler av Rubina Ranas gate var tidligere en del av Mandalls gate, og gaten går fra Tøyenbekken til Platous gate. Hun ble da den første ikke-vestlige innvandrer som fikk en gate oppkalt etter seg i Oslo.


== Utdannelse ==
1978 Bachelor of Arts, Punjab University.
1982 Norsk, Universitetet i Oslo.
Statlig kurs for utenlandske saksbehandlere.


== Politikk ==
1992-1995: Varamedlem Kringkastingsrådet
1996-1998: Varamedlem Kontaktutvalget mellom norske myndigheter og innvandrere
1995-1998: Medlem 17. mai-utvalget
1999: Leder av 17. mai-komiteen
1995-1999: Leder av Bedre barndom
1995–2003: Oslo bystyre, 1995-1999: Medlem av kultur- og utdanningskomiteen,  1999-2001 Medlem av samferdsels- og miljøkomiteen, 2001-2003: Medlem av helse- og sosialkomiteen
1999-2003: Medlem av Bedre barndom


== Referanser ==
Cuneo (provins)

Provinsen Cuneo (it. Provincia di Cuneo) er den tredje største av Italias provinser, beliggende i regionen Piemonte i det nordlige Italia. 
Provinsen Cuneo grenser:

i nord mot provinsen Torino,
i øst mot provinsen Asti,
i syd mot Liguria (Provinsene Imperia og Savona) og
i vest mot Frankrike (departementene Alpes-Maritimes og Alpes-de-Haute-Provence).Cuneo er dens hovedstad.  Den er 3/4 fjell og knaus med dalfører i øst-vestlig retning. Det var 592 300 innbyggere ved folketellingen i 2011.  Utover husdyrhold og industri, dyrkes her korn og frukt.  Kjente rødvinsmerker som Barolo, Barbaresco og Langhe ligger ikke langt unna vin- og trøffelbyen Alba i denne provinsen.

Den heldige Magnus av Cuneo (død 286) hadde en kult sentrert i fjellkirken Santuario di San Magno i Valle Grana i Castelmagno i provinsen Cuneo.


== Kommuner ==
Alba (Italia)
Barolo (Piemonte)
Bra (by)
Cuneo
La Morra
Limone Piemonte
Mondovì


== Referanser ==


== Eksterne lenker ==
(it) Offisielt nettsted 
(en) Province of Cuneo – kategori av bilder, video eller lyd på Commons 
(en) Province of Cuneo – galleri av bilder, video eller lyd på Commons
Hinna Fotball

Hinna Fotball (stiftet 13. november 1917) er en norsk fotballklubb som holder til i bydelen Hinna i Stavanger. Hinna Fotball er den største av Stavangers fotballklubber og satser på bredde i tilbudet til barn og unge, med spesielt fokus på jentesiden. A-laget for menn ligger i 3. divisjon og spiller sine hjemmekamper på Hinna stadion. Totalt har klubben over 900 spillere fordelt på nærmere 60 lag, samt 200 tillitsvalgte og ledere.


== Tabell ==
1 Sola 2 rykker uansett ned siden Sola rykket ned til 4. divisjon 2023.


== Turneringer ==
Hinna Fotball arrangerer hvert år tre turneringer: SR-Bank Vinterserie for Damer senior, Miniputtenes Dag/Rema 1000 Cup og Hinna Høstturnering/Rema 1000 Cup.


== Eksterne lenker ==
Offisielt nettsted
Ob

Ob har flere betydningerOb (russisk: Обь) er en elv som har sine kilder i Altaifjellene og renner nordover gjennom det vestlige Sibir i Russland før den munner ut i Karahavet. Ob er 3 650 kilometer lang og har et nedbørfelt på 2 990 000 km². Medregnet sideelva Irtysj er den 5 410 kilometer, verdens femte lengste elv. Ob renner gjennom Novosibirsk som ble en by fordi jernbanen måtte bygge en bro over elven Ob. Sideelven Irtysj renner gjennom Omsk.
Ob er seilbar i hele sin lengde, men bare for små fartøyer i sommerhalvåret. Ob er en fiskerik elv med over 50 fiskearter. Historisk har det vært drevet mye fiske på størene sterlett og sibirstør, og laksefiskene Hucho taimen og Stenodus nelma, særlig i elvens nederste del. Det er 22 innførte fiskearter i vassdraget, og ni av disse reproduserer og sprer seg.


== Referanser ==
Menig i særklasse

Menig i særklasse var en grad i Marinen for vernepliktig personell som hadde avsluttet og bestått en bransjeutdannelse etter rekruttskolen. Tegnet på dette var bransjemerket i rødt påsydd venstre arm under det røde ankeret, for eksempel artillerimerket, torpedomerket, sonarmerket, sambandsmerket, kryptomerket, radiotelegrafistmerket osv.
Graden medførte et lite tillegg i dagpengene. Den tilsvarte visekorporal i Hæren og Luftforsvaret.
Decal

Decal, også kalt klistremerke, transfers eller overføringsbilde, er et stykke plastfolie, tøy eller papir med et påtrykt mønster, tekst eller bilde, for eksempel en logo som kan overføres til en annen overflate ved kontakt.
Det er to varianter:

Merker hvor mønsteret (bokstav, logo eller annet) er trykt speilvendt på decalet.  Denne varianten brukes på tøy ved at merket ved hjelp av et varmt strykejern overføres til tøyet. Slike merker brukes til individuelle T-skjorter, klubbdrakter o.l. og i stedet for silketrykk når det dreier seg om et enkelt eller noen få eksemplarer.
Selvklebende decal er tilsvarende, men bildet er ikke speilvendt. Motivet er trykt på selvklebende plastfolie. I denne varianten finnes alt fra små bilder og bokstaver som nærmest er leketøy for barn, for eksempel løse «tatoveringer» og overføringsmerker til plastbyggesett, til meterhøye plakater som blant annet brukes til heldekkende reklame på busser og sporvogner. Denne formen for dekaler har tatt meget av det markedet som en skiltmaler tidligere hadde.


== Se også ==
Klistremerke
Oversjøisk departement og region

Oversjøisk departement og region (fransk: département et région d'outre-mer (DROM, tidligere DOM)) er en kategori forvaltningsenheter i Frankrike. I forbindelse med konstitusjonen fra 1946 av den fjerde franske republikk, ble de franske koloniene Guadeloupe og Martinique i Karibia, Fransk Guyana i Sør-Amerika og Réunion i Indiahavet oversjøiske departementer. I 2003 fikk de i tillegg status som regioner. I 2011 fikk Mayotte samme status.
Som en integrert del av den franske republikk er alle oversjøiske departementer representert i Frankrikes nasjonalforsamling og Frankrikes senat. I tillegg velger de egne medlemmer til Europaparlamentet og bruker valutaen euro. De omfattes ikke av Schengen-avtalen.
Saint-Pierre og Miquelon ble et oversjøisk departement i 1976, men statusen ble endret til collectivité territoriale i 1985.


== Se også ==
Frankrikes departementer
Frankrikes regioner
Oversjøisk samfunn


== Eksterne lenker ==
Ministère de l'Outre-Mer (på fransk)
Tidligere og nåværende utvikling av franske oversjøiske områder (på fransk)
De seks klassiske mesterne

De seks klassiske mesterne eller de seks mesterne fra det tidlige Qing-dynastiet (kinesisk: 清六家; pinyin: Qīng Liù Jiā; Wade–Giles: Ch'ing Liu Chia) var en gruppe viktige kinesiske malere i Qing-dynastiet på 1600- og tidlig 1700-tall. De var også kjent som ortodokse mestere i «den lærde maleren»s skole, og de fokuserte på revitaliseringen av den tradisjonelle malerstilen slik som den var utviklet under det sene Ming-dynasti av Dong Qichang (1555–1636) i hans teori om de nordlige og sørlige malerskoler.
Gruppens arbeider er generelt sett konservative, forsiktige, subtile og komplekse når de sammenlignes med de «individualistiske» samtidige. De seks klassiske mesterne satte sitt preg på landskaps- og blomstermalekunsten i den første fase av Qing-dynastiet. Et av de meste kjente verkene er rullen Hvite skyer over Xiao og Xiang, som er laget av Wang Jian i 1668 i tusj og farger på papir, etter Zhao Mengfu. Rullen er utstilt i Freer Gallery of Art, Washington, D.C..
De seks mesterne var:
Wáng Shímǐn (1592–1680)
Wáng Jiàn (1598–1677)
Wáng Huī (1632–1717)
Wáng Yuánqí (1642–1715)
Wu Li (1632–1718)
Yun Shouping (1633–1690) (den eneste blomstermaleren)De med familienavnet Wang skilles gjerne ut som «De fire Wang».


== Referanser ==
Yun Shouping

Yun Shouping (kinesisk: (恽寿平, født 1633 i Changzhou i provinsen Jiangsu i Kina, død 1690) var en maler i den innflytelsesrike gruppen av landskapsmalere i den første tiden i Qing-dynastiet som skulle få tilnavnet «De seks klassiske mesterne». 
I motsetning til det som var vanlig den gangen, var han maler på fulltid. Fulltidsmalere var ellers noe som hørte fortiden til, f.eks. Ming-dynastiet, men nå var det en beskjeftigelse for lærde mennesker overhodet, og ikke minst for litteratiene i embedsverket. Yun ble aldri embedsmann; han foretrakk å vie all sin tid til malerkunsten. 
Han reiste meget omkring i Kina, i provinsene Jiangsu, Zhejiang og Fujian, og ble kjent med andre malere som Wang Hui (1632–1717), Zha Shibiao (1615–1698) og Cheng Sui (1605–1691). Selv om det var landskapsmaleriet han ble virkelig berømt for, gikk han midt i livet over til å male blomster og fugler, en sjanger fra 900-tallet. Han benyttet seg da av Xu Xis mogu («benløse») metode for maling av fugler og blomster. 
Mange malere tok etter ham, og hans malerstil dannet skole og fikk tilnavnet «Changzhou-skolen».


== Referanser ==


== Litteratur ==
Danielle Elisseeff: Histoire de l'art : De la Chine des Song (960) à la fin de l'Empire (1912), École du Louvre, Éditions de la Réunion des Musées Nationaux (Manuels de l'École du Louvre, 2010 s.381 ISBN 9782711855209
Marmaray

Marmaray er en jernbaneforbindelse mellom Europa og Asia gjennom Istanbul. Den går i tunnel under Bosporos. Prosjektet sto ferdig i 2013 og åpnet 29. oktober. Navnet er en sammensetning av Marmara fra Marmarahavet og ray (tyrkisk for «spor»).
Arbeidet med forbindelsen startet i 2004. Forbindelsen er bygget som en tunnel fra Yenikapı i den europeiske delen av Istanbul til Sogutlucesme på den asiatiske sida. Under Bosporos går forbindelsen som en 14 km lang senketunnel som på det dypeste vil ligge på 55 m. Det er bygget nye underjordiske stasjoner ved Sirkeci og Üsküdar, og ved Yenikapi blir det overgang til det nye t-banenettet.
Marmaray betyr samtidig en oppgradering av hele Istanbuls forstadsbanenett på 76 km mellom Gebze og Halkali. Togene skal kunne kjøre med en toppfart på 100 km/t og en frekvens på to minutter, noe som betyr at kapasiteten øker fra 10 000 til 75 000 passasjerer per time.
Det er venta at forbindelsen vil revolusjonere den øst-vestgående kollektivtransporten i Istanbul, og at den også vil ha stor betydning for innenlands jernbanetransport i Tyrkia.


== Linjekart ==


== Bilder fra byggearbeidet ==

		
		
		
		
		
		
		
		
		
		
		
		
		
		
		
		
		


== Se også ==
Transport i Istanbul


== Referanser ==


== Eksterne lenker ==
(tr) Offisielt nettsted 
(en) Marmaray – kategori av bilder, video eller lyd på Commons
Grosseto (provins)

Provinsen Grosseto (italiensk: Provincia di Grosseto) er en provins i regionen Toscana i det sentrale Italia. Grosseto er provinsens hovedstad. Det er en befolkning på 225 098 innbyggere i provinsen (2013). CIMA-festivalen, også kalt for Concerti in Monte Argentario, er en høyt ansett årlig festival for klassisk musikk i Monte Argentario, etablert i 2002. Det er 28 kommuner (comuni) i provinsen.


== Geografi ==
Provinsen Grosseto strekker seg ut mot:

i nordvest mot provinsen Livorno,
i nord mot provinsen Pisa,
i nordøst mot provinsen Siena,
i sørøst mot Lazio (provinsen Viterbo) og
i vest mot Tyrrenhavet.Øyene Giglio og Formiche di Grosseto er en del av provinsen. Elven Ombrone renner gjennom provinsen.


== Referanser ==


== Eksterne lenker ==
Offisielt nettsted 
(en) Province of Grosseto – kategori av bilder, video eller lyd på Commons 
(en) Province of Grosseto – galleri av bilder, video eller lyd på Commons
Lucca

Lucca  er en by i Toscana med 90 000 innbyggere. Den ligger i provinsen Lucca. Det er en av de rikeste og best bevarte byer i Nord-Italia.
Lucca ble grunnlagt av etruskerne og ble en romersk koloni i 180 f.Kr.
I det tiende og ellevte århundre var Lucca hovedstaden i det føydale markgrevskapet Toscana, underlagt den tysk-romerske keiser.
Byen ble i 1806 overtatt av Napoleon, og ble deretter et bourbonsk hertugdømme. Keiserens søster Elisa Bonaparte (1777–1820) ble storhertuginne av Lucca.
Byen opphørte som selvstendig nasjonal enhet ved Italias samling.
Byen er omgitt av en intakt og meget omfattende og bred bymur.
Lucca er Giacomo Puccinis fødested. Casa de Puccini er åpen for allmennheten, og i Torre del Lago, hvor Puccini hadde et hus, finner en Puccini-operafestival sted hvert år i september.


== Attraksjoner ==

Piazza Napoleone
Piazza San Michele
Duomo di San Martino
Anfiteatro
Chiesa di San Michele in Foro
Chiesa di San Frediano
Torre delle Ore
Museo Nazionale Guinigi
Museo e Pinacoteca Nazionale


== Kjente personer med tilknytning til Lucca ==
Castruccio Castracani, condottiere og hersker over Lucca (1316–1328)
Pompeo Batoni, maler
Luigi Boccherini, musiker og komponist
Elisa Bonaparte, hersker over Lucca
Zita av Bourbon-Parma, siste keiserinne av Østerrike
Gemma Galgani, helgen
Giacomo Puccini, komponist
Mario Cipollini, syklist
Daniele Rugani, fotballspiller
Eros Riccio, sjakkspiller


== Lucca i litteraturen ==
Ghirlandaio's daughter, John Spencer Hill 1996


== Referanser ==


== Eksterne lenker ==
Offisielt nettsted 
(en) Lucca – kategori av bilder, video eller lyd på Commons 
(en) Lucca – galleri av bilder, video eller lyd på Commons 
Lucca Tourism.eu
Massa-Carrara (provins)

Provinsen Massa-Carrara (it. Provincia di Massa-Carrara) er en provins i regionen Toscana i det sentrale Italia. Massa er provinsens hovedstad.
Det var 197 652 innbyggere ved folketellingen i 2001.


== Geografi ==
Provinsen Massa-Carrara grenser:

i nord mot Emilia-Romagna (provinsene Parma og Reggio Emilia),
i øst mot provinsen Lucca,
i syd mot Tyrrenhavet og
i syd og vest mot Liguria (provinsen La Spezia).


== Eksterne lenker ==
Offisielt nettsted 
(en) Province of Massa‑Carrara – kategori av bilder, video eller lyd på Commons 
(en) Province of Massa and Carrara – galleri av bilder, video eller lyd på Commons
Prato (provins)

Provinsen Prato (it. Provincia di Prato) er en provins i regionen Toscana i det sentrale Italia. Prato er provinsens hovedstad.
Det var 227 886 innbyggere ved folketellingen i 2001.


== Geografi ==
Provinsen Prato grenser:

i nord mot Emilia-Romagna (provinsen Bologna),
i øst og syd mot provinsen Firenze og
i vest mot provinsen Pistoia.


== Eksterne lenker ==
Offisielt nettsted 
(en) Province of Prato – kategori av bilder, video eller lyd på Commons 
(en) Province of Prato – galleri av bilder, video eller lyd på Commons